CELEX: C2005/006/36
Language: hu
Date: 2005-01-08 00:00:00
Title: A Bíróság ítélete (ötödik tanács) 2004. november 18-án a C-79/04. sz., az Európai Közösségek Bizottsága kontra Luxemburgi Nagyhercegség ügyben (Tagállami kötelezettségszegés – A 2002/40/EK irányelv – Az előírt határidőn belüli átültetés elmulasztása)

8.1.2005   
            
            
               HU
            
            
               Az Európai Unió Hivatalos Lapja
            
            
               C 6/19
            
         
      A BÍRÓSÁG ÍTÉLETE
   
   (ötödik tanács)
   2004. november 18-án
   a C-79/04. sz., az Európai Közösségek Bizottsága kontra Luxemburgi Nagyhercegség ügyben (1)
   
   (Tagállami kötelezettségszegés - A 2002/40/EK irányelv - Az előírt határidőn belüli átültetés elmulasztása)
   (2005/C 6/36)
   Az eljárás nyelve: francia
   A C-79/04. sz., az Európai Közösségek Bizottsága (meghatalmazottak: M. Patakia és B. Schima), kontra Luxemburgi Nagyhercegség (meghatalmazott: S. Schreiner) ügyben, az EK 226. cikk alapján 2004. február 19-én benyújtott tagállami kötelezettségszegés megállapítása iránti kereset tárgyában, a Bíróság (ötödik tanács), tagjai R. Silva de Lapuerta, a tanács elnöke, C. Gulman és J. Makarczyk (előadó), bírák, főtanácsnok: P. Léger, hivatalvezető: R. Grass, 2004. november 18-án meghozta ítéletét, amelynek rendelkező része a következő:
   
               1)
            
            
               A Bíróság megállapítja, hogy a Luxemburgi Nagyhercegség nem teljesítette a 92/75/EGK tanácsi irányelvnek a háztartási villamos sütők energiafogyasztásának címkézése tekintetében történő végrehajtásáról szóló, 2002. május 8-i 2002/40/EK bizottsági irányelv alapján fennálló kötelezettségeit, mivel nem fogadta el az irányelv végrehajtásához szükséges rendelkezéseket.
            
         
               2)
            
            
               A Bíróság kötelezi a Luxemburgi Nagyhercegséget a költségek viselésére.
            
         
      (1)  HL C 85., 2004.4.3.